CELEX: 32020R0723
Language: da
Date: 2020-03-04 00:00:00
Title: Kommissionens delegerede forordning (EU) 2020/723 af 4. marts 2020 om fastsættelse af detaljerede regler om anerkendelse af tredjelandes certificering af piloter og om ændring af forordning (EU) nr. 1178/2011

2.6.2020   
               
               
                  DA
               
               
                  Den Europæiske Unions Tidende
               
               
                  L 170/1
               
            
         KOMMISSIONENS DELEGEREDE FORORDNING (EU) 2020/723
         af 4. marts 2020
         om fastsættelse af detaljerede regler om anerkendelse af tredjelandes certificering af piloter og om ændring af forordning (EU) nr. 1178/2011
         EUROPA-KOMMISSIONEN HAR
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (1), særlig artikel 68, stk. 3, og
         ud fra følgende betragtninger:
         
                     (1)
                  
                  
                     Med vedtagelsen af forordning (EU) 2018/1139, særlig artikel 68, tillægges Kommissionen nu beføjelse til at vedtage delegerede retsakter vedrørende anerkendelse af certifikater og anden dokumentation, som viser, at reglerne for civil luftfart overholdes, og som udstedes i henhold til et tredjelands lovgivning, idet der sørges for et sikkerhedsniveau, som er ækvivalent med det, der er fastsat ved forordning (EU) 2018/1139.
                  
               
                     (2)
                  
                  
                     Hovedformålet med nærværende forordning er at bringe den gældende retlige ramme i overensstemmelse med forordning (EU) 2018/1139, og derfor bør indholdet af artikel 8, bilag III og dertil knyttede bestemmelser i Kommissionens forordning (EU) nr. 1178/2011 (2) vedrørende anerkendelse af tredjelandes certifikater overføres til en delegeret retsakt. Desuden bør disse bestemmelser nu også omfatte regler om anerkendelse af tredjelandes certifikater til svævefly og balloner.
                  
               
                     (3)
                  
                  
                     Forordning (EU) nr. 1178/2011 indeholder en liste over betingelser for anerkendelse af certifikater fra tredjelande. På visse betingelser kan et pilotcertifikat, der er udstedt af et tredjeland, på nuværende tidspunkt anerkendes af medlemsstaterne, eller indehaveren af et sådant tredjelandscertifikat kan opnå godskrivning i forbindelse med en ansøgning om et certifikat i henhold til forordning (EU) nr. 1178/2011. En sådan godskrivning indrømmes på nuværende tidspunkt på grundlag af en anbefaling fra en godkendt træningsorganisation.
                  
               
                     (4)
                  
                  
                     De regler, der finder anvendelse på træningsorganisationer, som udbyder træning med henblik på visse ikke-erhvervsmæssige pilotcertifikater og -rettigheder, er blevet forenklet, og den anmeldte træningsorganisation (»DTO«) er blevet indført i henhold til Kommissionens forordning (EU) 2018/1119 (3). Derfor bør reglerne for anerkendelse af certifikater fra tredjelande ajourføres, således at DTO'er må godskrive indehavere af tredjelandscertifikater, der ansøger om et certifikat udstedt i henhold til Unionens retlige ramme.
                  
               
                     (5)
                  
                  
                     Artikel 8 i forordning (EU) nr. 1178/2011 og bilag III til samme forordning, der for øjeblikket indeholder krav om anerkendelse af certifikater fra tredjelande, bør derfor udgå —
                  
               VEDTAGET DENNE FORORDNING:
         AFDELING 1
         
            ALMINDELIGE BESTEMMELSER
         
         
            Artikel 1
            Anvendelsesområde
            Ved denne forordning fastsættes detaljerede regler om betingelserne for anerkendelse af pilotcertifikater og tilhørende rettigheder, beføjelser eller beviser samt dertil knyttede helbredsbeviser, der er udstedt i overensstemmelse med tredjelandes love.
         
         
            Artikel 2
            Definitioner
            
               1.   Definitionerne i forordning (EU) nr. 1178/2011, Kommissionens forordning (EU) 2018/395 (4) og Kommissionens gennemførelsesforordning (EU) 2018/1976 (5) anvendes i nærværende forordning.
            
            
               2.   Ved »producentflyvninger« forstås i denne forordning desuden de flyvninger, der er omhandlet i artikel 6, stk. 3, i Kommissionens forordning (EU) nr. 965/2012 (6).
            
         
         
            Artikel 3
            Anerkendelse af certifikater fra tredjelande
            Medmindre andet fremgår af internationale aftaler, som er indgået mellem Unionen og et tredjeland i overensstemmelse med artikel 68, stk. 1, litra a), i forordning (EU) 2018/1139, må medlemsstaterne:
            
                        a)
                     
                     
                        i henhold til nærværende forordnings afdeling 2 anerkende pilotcertifikater og tilhørende rettigheder, beføjelser eller beviser samt dertil knyttede helbredsbeviser, der er udstedt i overensstemmelse med tredjelandes love
                     
                  
                        b)
                     
                     
                        i henhold til artikel 3 i forordning (EU) nr. 1178/2011, artikel 3a i forordning (EU) 2018/395 eller artikel 3a i gennemførelsesforordning (EU) 2018/1976, alt efter hvad der er relevant, udstede ækvivalente certifikater til ansøgere, som allerede er indehaver af et/en ækvivalent certifikat, rettighed, beføjelse eller bevis, der er udstedt af et tredjeland i overensstemmelse med bilag 1 til konventionen angående international civil luftfart, undertegnet den 7. december 1944 i Chicago (»Chicagokonventionen«), forudsat at disse ansøgere opfylder kravene i afdeling 3 og under hensyntagen til en eventuel godskrivning, som bygger på en anbefaling fra en godkendt træningsorganisation eller en anmeldt træningsorganisation
                     
                  
                        c)
                     
                     
                        give fuld godskrivning — for så vidt angår kravene om at gennemgå et træningskursus forud for teoriprøven og den praktiske prøve — til indehavere af et ATPL (pilotcertifikat til tunge luftfartøjer), der er udstedt af eller på vegne af et tredjeland i overensstemmelse med Chicagokonventionens bilag 1, forudsat at disse indehavere har opfyldt de erfaringsrelaterede krav for at kunne få udstedt et ATPL i den relevante luftfartøjskategori, jf. subpart F i bilag I til forordning (EU) nr. 1178/2011, og forudsat at tredjelandscertifikatet indeholder en gyldig typerettighed til det luftfartøj, der skal anvendes til den praktiske ATPL-prøve
                     
                  
                        d)
                     
                     
                        udstede typerettigheder for flyvemaskiner eller helikoptere til indehavere af certifikater, som er udstedt i henhold til forordning (EU) nr. 1178/2011, og som opfylder de krav, der er fastsat af et tredjeland med henblik på udstedelse af sådanne typerettigheder disse rettigheder skal være begrænset til luftfartøjer, der er registreret i det pågældende tredjeland, men denne begrænsning må ophæves, så snart piloten opfylder kravene i denne forordnings artikel 10.
                     
                  
         AFDELING 2
         
            VALIDERING AF CERTIFIKATER
         
         
            Artikel 4
            Almindelige bestemmelser om validering af certifikater
            
               1.   En medlemsstats kompetente myndighed må validere et pilotcertifikat, der er udstedt af et tredjeland i henhold til kravene i Chicagokonventionens bilag 1.
            
            
               2.   Med henblik på anvendelsen af denne forordnings bestemmelser skal medlemsstatens kompetente myndighed være følgende:
               
                           a)
                        
                        
                           for piloter med bopæl inden for Unionens område — en kompetent myndighed i den medlemsstat, hvori en pilot har bopæl eller er etableret
                        
                     
                           b)
                        
                        
                           for piloter, der ikke har bopæl inden for Unionens område — en kompetent myndighed i den medlemsstat, hvori den operatør, som de flyver for eller skal flyve for, har sit hovedforretningssted, eller hvor det luftfartøj, som de flyver eller skal flyve, er indregistreret.
                        
                     
            
               3.   Valideringen af et certifikat skal være gyldig i en periode på højst ét år, og de deri angivne beføjelser må kun udøves, så længe certifikatet fortsat er gyldigt.
               Den kompetente myndighed, der har valideret et certifikat, må kun forlænge gyldigheden én gang og med højst ét år, hvis piloten i løbet af gyldighedsperioden har ansøgt om et certifikat i henhold til bilag I (del-FCL) til forordning (EU) nr. 1178/2011 eller er under uddannelse med henblik på at få udstedt et sådant certifikat. I sidstnævnte tilfælde gælder denne forlængelse for det tidsrum, det tager at få udstedt certifikatet i henhold til bilag I (del-FCL) til forordning (EU) nr. 1178/2011.
            
            
               4.   Indehaverne af et certifikat, der er valideret af en medlemsstat, skal udøve deres beføjelser i overensstemmelse med de krav, som er anført i bilag I (del-FCL) til forordning (EU) nr. 1178/2011.
            
         
         
            Artikel 5
            Pilotcertifikater til erhvervsmæssig lufttransport og andre erhvervsmæssige aktiviteter
            Med henblik på validering af pilotcertifikater til erhvervsmæssig lufttransport og andre erhvervsmæssige aktiviteter skal indehavere opfylde følgende krav, alt efter hvad der er relevant for de beføjelser, der ansøges om:
            
                        a)
                     
                     
                        gennem en praktisk prøve opfylde kravene i bilag I (del-FCL) til forordning (EU) nr. 1178/2011 for forlængelse af type- eller klasserettigheder, som er af relevans for de beføjelser, der er tilknyttet certifikatet
                     
                  
                        b)
                     
                     
                        demonstrere viden om de relevante dele af de operationelle krav og bilag I (del-FCL) til forordning (EU) nr. 1178/2011
                     
                  
                        c)
                     
                     
                        demonstrere sprogfærdigheder, jf. punkt FCL.055 i bilag I (del-FCL) til forordning (EU) nr. 1178/2011
                     
                  
                        d)
                     
                     
                        have en gyldig klasse 1-helbredsgodkendelse udstedt i overensstemmelse med bilag IV (del-MED) til forordning (EU) nr. 1178/2011
                     
                  
                        e)
                     
                     
                        for flyvemaskiner opfylde såvel kravene i litra a) til d) som kravene om erfaring, der er fastsat i tabel 1 i bilaget til denne forordning
                     
                  
                        f)
                     
                     
                        for helikoptere opfylde såvel kravene i litra a) til d) som kravene om erfaring, der er fastsat i tabel 2 i bilaget til denne forordning.
                     
                  
         
            Artikel 6
            Pilotcertifikater til ikke-erhvervsmæssige aktiviteter med en instrumentrettighed
            Med henblik på validering af private pilotcertifikater med en instrumentrettighed, eller CPL- og ATPL-certifikater (erhvervsmæssige pilotcertifikater hhv. pilotcertifikater til tunge luftfartøjer) med en instrumentrettighed, hvis piloten kun har til hensigt at udøve beføjelser som privatpilot, skal indehaverne opfylde alle følgende krav:
            
                        a)
                     
                     
                        gennemføre den praktiske prøve for instrumentrettigheden og de type- eller klasserettigheder, der er relevante for de beføjelser, der er tilknyttet certifikatet, i overensstemmelse med tillæg 7 og tillæg 9 i bilag I (del-FCL) til forordning (EU) nr. 1178/2011
                     
                  
                        b)
                     
                     
                        demonstrere viden om luftfartsret, flyvevejrsregler, flyveplanlægning og -præstation (IR) og menneskelig ydeevne
                     
                  
                        c)
                     
                     
                        demonstrere sprogfærdigheder, jf. punkt FCL.055 i bilag I (del-FCL) til forordning (EU) nr. 1178/2011
                     
                  
                        d)
                     
                     
                        have mindst en gyldig klasse 2-helbredsgodkendelse udstedt i overensstemmelse med Chicagokonventionens bilag 1
                     
                  
                        e)
                     
                     
                        mindst have 100 timers instrumentflyvetid som luftfartøjschef i den relevante luftfartøjskategori.
                     
                  
         
            Artikel 7
            Pilotcertifikater til ikke-erhvervsmæssige aktiviteter uden en instrumentrettighed
            Med henblik på validering af private pilotcertifikater, eller CPL- og ATPL-certifikater uden en instrumentrettighed, hvis piloten kun har til hensigt at udøve beføjelser som privatpilot, skal indehaverne opfylde alle følgende krav:
            
                        a)
                     
                     
                        demonstrere viden om luftfartsret og menneskelig ydeevne
                     
                  
                        b)
                     
                     
                        bestå den praktiske prøve for at få udstedt et privat pilotcertifikat (PPL) i henhold til punkt FCL.235 i bilag I (del-FCL) til forordning (EU) nr. 1178/2011
                     
                  
                        c)
                     
                     
                        opfylde de relevante krav i subpart H i bilag I (del-FCL) til forordning (EU) nr. 1178/2011 for udstedelse af en type- eller klasserettighed, der er af relevans for de beføjelser, der er knyttet til certifikatet
                     
                  
                        d)
                     
                     
                        have mindst en klasse 2-helbredsgodkendelse udstedt i overensstemmelse med Chicago-konventionens bilag 1
                     
                  
                        e)
                     
                     
                        demonstrere sprogfærdigheder, jf. punkt FCL.055 i bilag I (del-FCL) til forordning (EU) nr. 1178/2011
                     
                  
                        f)
                     
                     
                        mindst have 100 timers flyvetid som pilot i den relevante luftfartøjskategori.
                     
                  
         
            Artikel 8
            Validering af pilotcertifikater med henblik på specifikke opgaver af begrænset varighed
            
               1.   Uanset bestemmelserne i ovenstående artikler må en medlemsstats kompetente myndighed i forbindelse med producentflyvninger anerkende et certifikat udstedt af et tredjeland i overensstemmelse med Chicagokonventionens bilag 1 for højst 12 måneder for en specifik opgave af begrænset varighed, såsom instruktionsflyvninger i forbindelse med den første ibrugtagning, demonstration, færgeflyvninger eller prøveflyvninger, hvis ansøgeren opfylder følgende krav:
               
                           a)
                        
                        
                           er indehaver af et relevant certifikat og en helbredsgodkendelse og de dermed forbundne rettigheder eller kvalifikationer udstedt i overensstemmelse med Chicagokonventionens bilag 1
                        
                     
                           b)
                        
                        
                           er direkte eller indirekte ansat af en luftfartøjsproducent eller en luftfartsmyndighed.
                        
                     I dette tilfælde begrænser den kompetente myndighed indehaverens beføjelser til udførelse af flyveinstruktion og prøveflyvninger for førstegangsudstedelse af typerettigheder, tilsyn med operatørens piloters første ruteflyvning, leverings- eller færgeflyvninger, første ruteflyvning, flyvedemonstrationer eller prøveflyvninger, alt efter hvad der er relevant for de opgaver, der er fastsat i dette stykke.
            
            
               2.   Uanset artikel 4-7 må en medlemsstats kompetent myndighed — for så vidt angår konkurrenceflyvninger eller opvisningsflyvninger af begrænset varighed — validere et certifikat, som er udstedt af et tredjeland, og som giver indehaveren ret til at udøve de beføjelser, der er forbundet med et PPL, jf. bilag I (del-FCL) til forordning (EU) nr. 1178/2011, et pilotcertifikat til balloner (BPL), jf. bilag III (del-BFCL) til forordning (EU) 2018/395, eller et pilotcertifikat til svæveflyvemaskiner (SPL), jf. bilag III (del-SFCL) til gennemførelsesforordning (EU) 2018/1976, forudsat at alle følgende krav er opfyldt:
               
                           a)
                        
                        
                           forud for arrangementet giver arrangøren af konkurrence- eller opvisningsflyvningen den kompetente myndighed tilstrækkelige oplysninger om, hvordan vedkommende vil sikre, at piloten vil få kendskab til de relevante sikkerhedsoplysninger, og forvalte eventuelle risici i forbindelse med flyvningerne, og
                        
                     
                           b)
                        
                        
                           ansøgeren er indehaver af et relevant certifikat og en helbredsgodkendelse og de dermed forbundne rettigheder eller kvalifikationer, som er udstedt i overensstemmelse med Chicagokonventionens bilag 1.
                        
                     
            
               3.   Uanset bestemmelserne i artikel 4-7 må en medlemsstats kompetente myndighed validere et certifikat, som er ækvivalent med et af de certifikater, der er omhandlet i stk. 2, og som udstedes i henhold til Chicagokonventionens bilag 1 af et tredjeland for højst 28 dage pr. kalenderår for særlige ikke-erhvervsmæssige opgaver, forudsat at ansøgeren opfylder alle følgende krav:
               
                           a)
                        
                        
                           er indehaver af et relevant certifikat og en helbredsgodkendelse og de dermed forbundne rettigheder eller kvalifikationer udstedt i overensstemmelse med Chicagokonventionens bilag 1
                        
                     
                           b)
                        
                        
                           har fuldført mindst én akklimatiseringsflyvning med en kvalificeret instruktør forud for udførelsen af de specifikke opgaver af begrænset varighed.
                        
                     
         
         AFDELING 3
         
            KONVERTERING AF CERTIFIKATER
         
         
            Artikel 9
            Betingelser for konvertering af certifikater
            
               1.   En medlemsstats kompetente myndighed må konvertere et certifikat for den relevante luftfartøjskategori til et PPL i henhold til bilag I (del-FCL) til forordning (EU) nr. 1178/2011 med en klasse- eller typerettighed til én pilot, et BPL i henhold til bilag III (del-BFCL) til forordning (EU) 2018/395 eller et SPL i henhold til bilag III (del-SFCL) til gennemførelsesforordning (EU) 2018/1976, hvis det originale certifikat er udstedt i henhold til Chicagokonventionens bilag 1 af et tredjeland, og certifikatet enten er:
               
                           a)
                        
                        
                           et certifikat, der er ækvivalent med de certifikater, der er omhandlet i stk. 1, eller
                        
                     
                           b)
                        
                        
                           et CPL eller et ATPL.
                        
                     
            
               2.   Indehaveren af det certifikat, der skal konverteres, skal opfylde følgende minimumskrav for den relevante luftfartøjskategori:
               
                           a)
                        
                        
                           bestå en skriftlig prøve i luftfartsret og menneskelig ydeevne
                        
                     
                           b)
                        
                        
                           bestå den praktiske PPL-, BPL- eller SPL-prøve, alt efter hvad der er relevant, i overensstemmelse med bilag I (del-FCL) til forordning (EU) nr. 1178/2011, bilag III (del-BFCL) til forordning (EU) 2018/395 eller bilag III (del-SFCL) til gennemførelsesforordning (EU) 2018/1976
                        
                     
                           c)
                        
                        
                           opfylde kravene for udstedelse af den relevante klasse- eller typerettighed i overensstemmelse med subpart H
                        
                     
                           d)
                        
                        
                           være i besiddelse af en helbredsgodkendelse, hvis dette er påkrævet, udstedt i henhold til bilag IV (del-MED) til forordning (EU) nr. 1178/2011
                        
                     
                           e)
                        
                        
                           demonstrere sprogfærdigheder, jf. punkt FCL.055 i bilag I (del-FCL) til forordning (EU) nr. 1178/2011
                        
                     
                           f)
                        
                        
                           have fuldført mindst 100 timers flyvetid som pilot.
                        
                     
         
         AFDELING 4
         
            ANERKENDELSE AF KLASSE- OG TYPERETTIGHEDER
         
         
            Artikel 10
            Betingelser for anerkendelse af klasse- og typerettigheder
            En gyldig klasse- eller typerettighed i et certifikat udstedt af et tredjeland kan indsættes i et certifikat, der er udstedt i henhold til bilag I (del-FCL) til forordning (EU) nr. 1178/2011, hvis ansøgeren:
            
                        a)
                     
                     
                        opfylder kravene til erfaring og kravene for udstedelse af den relevante type- eller klasserettighed i overensstemmelse med del-FCL
                     
                  
                        b)
                     
                     
                        består den relevante praktiske prøve for udstedelse af den relevante type- eller klasserettighed i overensstemmelse med del-FCL
                     
                  
                        c)
                     
                     
                        er ved at gennemgå flyvetræning
                     
                  
                        d)
                     
                     
                        har mindst:
                        
                                    i)
                                 
                                 
                                    100 timers flyvetid som pilot i den relevante klasse af klasserettigheder for flyvemaskiner
                                 
                              
                                    ii)
                                 
                                 
                                    500 timers flyvetid som pilot i den relevante type af typerettigheder for flyvemaskiner
                                 
                              
                                    iii)
                                 
                                 
                                    100 timers flyvetid som pilot i den relevante type af enmotorede helikoptere med en maksimal certificeret startmasse på op til 3 175 kg
                                 
                              
                                    iv)
                                 
                                 
                                    350 timers flyvetid som pilot i den relevante type for alle andre helikoptere.
                                 
                              
                  
         
            Artikel 11
            Ændring af forordning (EU) nr. 1178/2011
            I forordning (EU) nr. 1178/2011 foretages følgende ændringer:
            
                        a)
                     
                     
                        Artikel 8 udgår.
                     
                  
                        b)
                     
                     
                        Bilag III udgår.
                     
                  
         
            Artikel 12
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. marts 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 212 af 22.8.2018, s. 1.
         
            (2)  Kommissionens forordning (EU) nr. 1178/2011 af 3. november 2011 om fastsættelse af tekniske krav og administrative procedurer for flyvebesætninger i civil luftfart i henhold til Europa-Parlamentets og Rådets forordning (EF) nr. 216/2008 (EUT L 311 af 25.11.2011, s. 1).
         
            (3)  Kommissionens forordning (EU) 2018/1119 af 31. juli 2018 om ændring af forordning (EU) nr. 1178/2011 for så vidt angår anmeldte træningsorganisationer (EUT L 204 af 13.8.2018, s. 13).
         
            (4)  Kommissionens forordning (EU) 2018/395 af 13. marts 2018 om gennemførelsesbestemmelser for flyvning med balloner i henhold til Europa-Parlamentets og Rådets forordning (EF) nr. 216/2008 (EUT L 71 af 14.3.2018, s. 10).
         
            (5)  Kommissionens gennemførelsesforordning (EU) 2018/1976 af 14. december 2018 om gennemførelsesbestemmelser for operation af svævefly i henhold til Europa-Parlamentets og Rådets forordning (EU) 2018/1139 (EUT L 326 af 20.12.2018, s. 64).
         
            (6)  Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008 (EUT L 296 af 25.10.2012, s. 1).
      
      
         
            BILAG
            Betingelser for anerkendelse af pilotcertifikater udstedt af eller på vegne af tredjelande
            
               Tabel 1
            
            
               Krav om erfaring — flyvemaskiner
            
            
                        Certifikat
                     
                     
                        Samlet antal flyvetimer
                     
                     
                        Beføjelser
                     
                     
                         
                     
                  
                        1)
                     
                     
                        2)
                     
                     
                        3)
                     
                     
                         
                     
                  
                        ATPL(A)
                     
                     
                        > 1 500  timer som luftfartøjschef på flyvemaskiner med flere piloter
                     
                     
                        Erhvervsmæssig lufttransport på flyvemaskiner med flere piloter som luftfartøjschef
                     
                     
                        a)
                     
                  
                        ATPL(A) eller CPL(A)/IR (*1)
                        
                     
                     
                        > 1 500  timer som luftfartøjschef eller andenpilot på flyvemaskiner med flere piloter iht. de operationelle krav
                     
                     
                        Erhvervsmæssig lufttransport på flyvemaskiner med flere piloter som andenpilot
                     
                     
                        b)
                     
                  
                        MPL
                     
                     
                        > 1 500  timer som andenpilot på flyvemaskiner med flere piloter iht. de operationelle krav
                     
                     
                        Erhvervsmæssig lufttransport på flyvemaskiner med flere piloter som andenpilot
                     
                     
                        ba)
                     
                  
                        CPL(A)/IR
                     
                     
                        > 1 000  timer som luftfartøjschef i erhvervsmæssig lufttransport siden erhvervelse af en IR
                     
                     
                        Erhvervsmæssig lufttransport på flyvemaskiner med én pilot som luftfartøjschef
                     
                     
                        c)
                     
                  
                        CPL(A)/IR
                     
                     
                        > 1 000  timer som luftfartøjschef eller andenpilot på flyvemaskiner med én pilot iht. de operationelle krav
                     
                     
                        Erhvervsmæssig lufttransport på flyvemaskiner med én pilot som andenpilot iht. de operationelle krav
                     
                     
                        d)
                     
                  
                        ATPL(A), CPL(A)/IR og CPL(A)
                     
                     
                        > 700 timer på flyvemaskiner, herunder 200 timer i den rolle, som der søges anerkendelse for, og 50 timer i den rolle i de foregående 12 måneder
                     
                     
                        Udøvelse af beføjelser på flyvemaskiner i andre operationer end erhvervsmæssig lufttransport
                     
                     
                        e)
                     
                  
                        CPL(A)
                     
                     
                        > 1 500  timer som luftfartøjschef i erhvervsmæssig lufttransport, herunder 500 timer i operationer på vandflyvemaskiner
                     
                     
                        Erhvervsmæssig lufttransport på flyvemaskiner med én pilot som luftfartøjschef
                     
                     
                        f)
                     
                  
               
            
               Tabel 2
            
            
               Krav om erfaring — helikoptere
            
            
                        Certifikat
                     
                     
                        Samlet antal flyvetimer
                     
                     
                        Beføjelser
                     
                     
                         
                     
                  
                        1)
                     
                     
                        2)
                     
                     
                        3)
                     
                     
                         
                     
                  
                        ATPL(H) gyldig IR
                     
                     
                        > 1 000  timer som luftfartøjschef på helikoptere med flere piloter
                     
                     
                        Erhvervsmæssig lufttransport på helikoptere med flere piloter som luftfartøjschef i VFR- og IFR-operationer
                     
                     
                        a)
                     
                  
                        ATPL(H) ingen IR-beføjelser
                     
                     
                        > 1 000  timer som luftfartøjschef på helikoptere med flere piloter
                     
                     
                        Erhvervsmæssig lufttransport på helikoptere med flere piloter som luftfartøjschef i VFR-operationer
                     
                     
                        b)
                     
                  
                        ATPL(H) gyldig IR
                     
                     
                        > 1 000  timer som pilot på helikoptere med flere piloter
                     
                     
                        Erhvervsmæssig lufttransport på helikoptere med flere piloter som andenpilot i VFR- og IFR-operationer
                     
                     
                        c)
                     
                  
                        ATPL(H) ingen IR-beføjelser
                     
                     
                        > 1 000  timer som pilot på helikoptere med flere piloter
                     
                     
                        Erhvervsmæssig lufttransport på helikoptere med flere piloter som andenpilot i VFR-operationer
                     
                     
                        d)
                     
                  
                        CPL(H)/IR (*2)
                        
                     
                     
                        > 1 000  timer som pilot på helikoptere med flere piloter
                     
                     
                        Erhvervsmæssig lufttransport på helikoptere med flere piloter som andenpilot
                     
                     
                        e)
                     
                  
                        CPL(H)/IR
                     
                     
                        > 1 000  timer som luftfartøjschef i erhvervsmæssig lufttransport siden erhvervelse af en IR
                     
                     
                        Erhvervsmæssig lufttransport på helikoptere med én pilot som luftfartøjschef
                     
                     
                        f)
                     
                  
                        ATPL(H) med eller uden IR-beføjelser, CPL(H)/IR, CPL(H)
                     
                     
                        > 700 timer på andre helikoptere end dem, der er certificeret iht. CS-27/29 eller tilsvarende, herunder 200 timer i den rolle, som der søges anerkendelse for, og 50 timer i den rolle i de foregående 12 måneder
                     
                     
                        Udøvelse af beføjelser på helikoptere i andre operationer end erhvervsmæssig lufttransport
                     
                     
                        g)
                     
                  
               (*1)  Indehavere af CPL(A)/IR på flyvemaskiner med flere piloter skal have demonstreret viden på ICAO ATPL(A)-niveau før anerkendelse.
            
               (*2)  Indehavere af CPL(H)/IR på helikoptere med flere piloter skal have demonstreret viden på ICAO ATPL(H)-niveau før anerkendelse.